Dodatok č. 3
Štatútu hlavného mesta Slovenskej republiky Bratislavy
z 19. novembra 2009

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z. ustanovuje:

Čl. I

Štatút hlavného mesta Slovenskej republiky Bratislavy v znení dodatkov č. 1 a č. 2 sa mení a dopĺňa takto:

1.	Čl. 1 vrátane nadpisu znie:

„Čl. 1
Úvodné ustanovenie

Štatút hlavného mesta Slovenskej republiky Bratislavy (ďalej len „štatút“) obsahuje základné ustanovenia o postavení hlavného mesta Slovenskej republiky Bratislavy (ďalej len „Bratislava“) a jej mestských častí, podrobnú úpravu územnej samosprávy patriacej obci (ďalej len „samospráva Bratislavy“) a jej mestských častí, podrobné rozdelenie úloh samosprávy Bratislavy a úloh štátnej správy prenesenej na obec zákonom (ďalej len „prenesená pôsobnosť“) medzi Bratislavu a jej mestské časti, zásady hospodárenia s majetkom Bratislavy, podrobnosti o tvorbe a čerpaní rozpočtu Bratislavy a vzťahu k rozpočtom mestských častí, vyobrazenie a používanie symbolov Bratislavy a spôsob udeľovania čestného občianstva Bratislavy, Ceny hlavného mesta Slovenskej republiky Bratislavy a verejného uznania za zásluhy.“.

2.	Nadpis prvej časti znie: „Postavenie Bratislavy“.

3.	Čl. 2 a 3 znejú:

„Čl. 2

(1)  Bratislava je hlavným mestom Slovenskej republiky1) a pravidelným sídlom prezidenta Slovenskej republiky, Národnej rady Slovenskej republiky (ďalej len „národná rada“) a vlády Slovenskej republiky (ďalej len „vláda“).

(2)  Prezident Slovenskej republiky, národná rada, vláda, ministerstvá a ostatné ústredné orgány štátnej správy Slovenskej republiky (ďalej len „ministerstvo“) pomáhajú Bratislave plniť funkciu hlavného mesta Slovenskej republiky a politického, kultúrneho, obchodného a spoločenského centra Slovenska. Bratislava utvára podmienky na činnosť týchto orgánov, ako aj na činnosť zastupiteľských orgánov iných štátov, ktoré majú sídlo v Bratislave.

(3)  Ministerstvá prerokúvajú s Bratislavou návrhy stratégie hospodárskeho a sociálneho rozvoja, ktoré sa týkajú záujmov a potrieb jej obyvateľov. Bratislava prerokúva s vládou a ministerstvami svoju stratégiu hospodárskeho a sociálneho rozvoja a predkladá jej návrhy týkajúce sa plnenia funkcie hlavného mesta Slovenskej republiky.

Čl. 3

(1)  Bratislava je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt2) (ďalej len „obyvateľ“). Bratislava vykonáva samosprávu Bratislavy a prenesenú pôsobnosť.

(2)  Mestská časť je územným samosprávnym a správnym celkom Bratislavy; združuje obyvateľov, ktorí majú na jej území trvalý pobyt. Mestská časť vykonáva samosprávu Bratislavy a prenesenú pôsobnosť v rozsahu vymedzenom zákonom a štatútom; v tomto rozsahu má postavenie obce.

(3)  Bratislava je právnickou osobou, ktorá za podmienok ustanovených zákonom3) samostatne hospodári s vlastným majetkom, s vlastnými príjmami a s majetkom, ktorý jej bol zverený.

(4)  Mestské časti sú právnickými osobami, ktoré za podmienok ustanovených zákonom3) a štatútom samostatne hospodária s vlastným majetkom a s vlastnými finančnými zdrojmi, ako aj s majetkom, ktorý im bol zverený.“.

Poznámka pod čiarou k odkazu 1 znie:
„1)	Čl. 10 ods. 1 Ústavy Slovenskej republiky, § 1 ods. 1 zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona č. 535/2008 Z. z.“.

4.	Čl. 4 vrátane nadpisu znie:

„Čl. 4
Územie Bratislavy

(1)  Územie Bratislavy tvoria katastrálne územia jej mestských častí. Zoznam mestských častí a ich katastrálnych území je uvedený v osobitnom predpise.3a)

(2)  Podrobné vymedzenie územia mestských častí ustanovuje mestské zastupiteľstvo všeobecne záväzným nariadením Bratislavy (ďalej len „nariadenie Bratislavy").4)

(3)  Postup pri vykonávaní územných zmien v Bratislave upravujú osobitné predpisy.5)“.

Poznámky pod čiarou k odkazom 3a a 5 znejú:
„3a)	Príloha k zákonu Slovenskej národnej rady č. 377/1990 Zb. v znení zákona č. 535/2008 Z. z.
5)	§ 3 ods. 3 zákona Slovenskej národnej rady č. 377/1990 Zb. v znení zákona č. 535/2008 Z. z.“.

5.	Slová „hlavné mesto“ vo všetkých tvaroch sa v celom texte štatútu nahrádzajú slovom „Bratislava“ v príslušnom tvare.

6.	Čl. 5 vrátane nadpisu znie:

„Čl. 5
Samospráva Bratislavy

Samosprávu Bratislavy vykonávajú obyvatelia
a)	orgánmi Bratislavy (ďalej len „mestské orgány“),
b)	orgánmi mestských častí (ďalej len „miestne orgány“),
c)	hlasovaním obyvateľov Bratislavy alebo mestskej časti,
d)	verejným zhromaždením obyvateľov Bratislavy alebo mestskej časti.“. 

7.	Nadpis čl. 6 znie: „Mestské orgány“ a v čl. 6 ods. 1 úvodná veta znie: „Mestské orgány sú:“.

8.	V čl. 7 ods. 2 sa slová „80 poslancov“ nahrádzajú slovami „45 poslancov“.

9.	V čl. 7 odsek 6 znie:

„(6) Mestskému zastupiteľstvu je vyhradené
a)	schvaľovať štatút a jeho dodatky,
b)	schvaľovať územný plán Bratislavy a vybraných zón a celomestské koncepcie rozvoja jednotlivých oblastí života v Bratislave,
c)	uznášať sa na nariadeniach Bratislavy,
d)	určovať pravidlá nakladania s majetkom Bratislavy a so štátnym majetkom prenechaným Bratislave a schvaľovať najdôležitejšie úkony (čl. 80 ods. 2 a 3) týkajúce sa tohto majetku a kontrolovať hospodárenie s ním,
e)	schvaľovať rozpočet Bratislavy, jeho zmeny a záverečný účet, ako aj kontrolovať čerpanie rozpočtu a uznášať sa na rozpočtových opatreniach,
f)	zriaďovať a zrušovať účelové mimorozpočtové fondy,
g)	rozhodovať o prijatí úveru alebo pôžičky, ktoré budú splácané z rozpočtu Bratislavy [čl. 80 ods. 2 písm. g)],
h)	vyhlasovať hlasovanie obyvateľov Bratislavy a zvolávať verejné zhromaždenie obyvateľov Bratislavy,
i)	zriaďovať, zrušovať a kontrolovať rozpočtové organizácie a príspevkové organizácie celomestského charakteru a na návrh primátora vymenúvať a odvolávať ich riaditeľov, zakladať a zrušovať obchodné spoločnosti a iné právnické osoby a schvaľovať zástupcov do ich štatutárnych a kontrolných orgánov, ako aj schvaľovať majetkovú účasť v inej právnickej osobe,
j)	delegovať zástupcov do rád škôl v základných umeleckých školách a centrách voľného času, ktorých zriaďovateľom je Bratislava,
k)	schvaľovať združovanie prostriedkov a účasť Bratislavy v regionálnych združeniach,
l)	voliť a odvolávať mestského kontrolóra, na návrh primátora voliť a odvolávať hlavného architekta Bratislavy (ďalej len „hlavný architekt“), voliť na návrh primátora námestníkov primátora a určovať im okruh právomocí a odvolávať ich, 
m)	určovať plat a odmenu primátora a odmenu mestského kontrolóra a plat hlavného architekta,
n)	určovať organizáciu Magistrátu hlavného mesta Slovenskej republiky Bratislavy (ďalej len „magistrát“) a schvaľovať poriadok odmeňovania zamestnancov Bratislavy,
o)	schvaľovať poriadok odmeňovania poslancov a členov komisií,
p)	schvaľovať plán hospodárskeho a sociálneho rozvoja a celomestských koncepcií a rozvojových programov,
q)	rozhodovať o zavedení a zrušení miestnej dane a poplatku za zber a odvoz komunálneho odpadu a drobného stavebného odpadu, určovať náležitosti miestnej dane a poplatku podľa osobitného predpisu,8)
r)	schvaľovať dohody o medzinárodnej spolupráci a členstvo Bratislavy v medzinárodnom združení podľa osobitného predpisu,9)
s)	vytvárať, zrušovať, zlučovať alebo rozdeľovať mestské časti alebo vykonávať iné zmeny ich hraníc za podmienok uvedených v osobitnom predpise,10)
t)	zriaďovať Mestskú políciu hlavného mesta Slovenskej republiky Bratislavy (ďalej len „mestská polícia“)  a schvaľovať jej organizáciu,11)
u)	udeľovať súhlas k systemizácii a organizačnej štruktúre Hasičského a záchranného útvaru hlavného mesta Slovenskej republiky Bratislavy,12)
v)	určovať zásady ochrany a tvorby životného prostredia,
w)	rozhodovať o utvorení a odbornom vedení evidencie pamätihodností Bratislavy,
x)	určovať a meniť nariadením Bratislavy názvy ulíc a iných verejných priestranstiev na návrh mestskej časti,
y)	schvaľovať koncepciu a program rozvoja telesnej kultúry, utvárať podmienky na rozvoj športu,
z)	zriaďovať komisie ako svoje stále alebo dočasné poradné, iniciatívne a kontrolné orgány a určovať náplň ich práce.“.

Poznámky pod čiarou k odkazom 10 a 12 znejú:
„10)	§ 3 ods. 3 zákona Slovenskej národnej rady č. 377/1990 Zb. v znení zákona č. 535/2008 Z. z.
12)	§ 209 ods. 2 zákona č. 315/2001 Z. z. o Hasičskom a záchrannom zbore v znení neskorších predpisov.“.

10.	V čl. 9 ods. 1 časť vety pred bodkočiarkou znie: „Primátor je výkonným orgánom Bratislavy a zastupuje ju navonok“.

11.	V čl. 9 odsek 2 znie:

„(2)  Primátor má právo nosiť primátorské insígnie, ktorými sú primátorská reťaz a primátorské žezlo. Primátor môže pri výkone svojich funkcií používať štandardu primátora. Štandarda primátora má podobu štvorca, v ktorom je vyobrazené erbové znamenie v proporciách erbu Bratislavy. Bielo-červené šikmé pruhovanie lemu vychádza bielou farbou z horného rohu štandardy od žrde. Strieborná linka lemuje červený štvorec aj celú štandardu. Farebné vyobrazenie štandardy primátora je uvedené v  prílohe č. 1.“ .

12.	V čl. 9 ods. 6 písm. h) sa za slovo „primátora“ vkladajú slová „a hlavného architekta“.

13.	V čl. 9 ods. 6 písm. i) sa na konci pripájajú slová „a priznáva odmenu hlavnému architektovi“.

14.	V čl. 9 ods. 6 písm. n) sa slová „písm. f)“ nahrádzajú slovami „ods. 2 písm. g)“.

15.	V čl. 9 ods. 7 sa slová „vykonávať samosprávne funkcie hlavného mesta a úlohy štátnej správy prenesené na hlavné mesto“ nahrádzajú slovami „plniť úlohy samosprávy Bratislavy a vykonávať prenesenú pôsobnosť“.

16.	Čl. 10 vrátane nadpisu znie:

„Čl. 10
Námestníci primátora

(1)  Primátora zastupuje prvý námestník a ďalší dvaja námestníci, ktorých na návrh primátora volí mestské zastupiteľstvo z radov svojich poslancov. Mestské zastupiteľstvo môže námestníkov primátora kedykoľvek odvolať. Spôsob volieb upravuje rokovací poriadok mestského zastupiteľstva.

(2)  Námestníci primátora zastupujú primátora v okruhu právomocí určenom mestským zastupiteľstvom.

(3)  Prvý námestník primátora zastupuje primátora počas jeho neprítomnosti alebo nespôsobilosti na výkon funkcie v plnom rozsahu, okrem právomocí uvedených v odseku 4.

(4)  Prvý námestník primátora nie je oprávnený v čase zastupovania primátora predkladať mestskému zastupiteľstvu návrh na voľbu a odvolanie námestníkov primátora a hlavného architekta, návrh na vymenovanie a odvolanie náčelníka mestskej polície a riaditeľov rozpočtových organizácií a príspevkových organizácií Bratislavy a vymenúvať a odvolávať riaditeľa magistrátu.

(5)  V prípade zániku mandátu primátora pred uplynutím funkčného obdobia plní prvý námestník všetky úlohy primátora.“.

17.	V čl. 11 ods. 1 sa na konci druhej vety pripájajú tieto slová: „a koordinujúcu funkciu mestských častí“.

18.	V poznámke pod čiarou k odkazu 19 sa na konci pripájajú tieto slová: „v znení zákona č. 535/2008 Z. z.“.

19.	V čl. 11 sa za odsek 3 vkladá nový odsek 4, ktorý znie:

„(4)  Mestská rada povinne prerokúva materiály určené na rokovanie mestského zastupiteľstva, okrem materiálov uvedených v čl. 7 ods. 6 písm. l) až o), u) a z) a správy o výsledkoch kontroly mestského kontrolóra.“.

Doterajší odsek 4 sa označuje ako odsek 5.

20.	V čl. 15 ods. 1 v úvodnej vete a v písmene a) sa slová „orgánov hlavného mesta“ nahrádzajú slovami „mestských orgánov“.

21.	V čl. 15 ods. 1 písmeno g) znie:
„g)	zabezpečuje výkon prenesenej pôsobnosti.“.

22.	V čl. 15 ods. 2 sa za písmeno a) vkladá nové písmeno b), ktoré znie:
„b)	sa zúčastňuje zasadnutí mestskej rady a mestského zastupiteľstva s hlasom poradným,“.

Doterajšie písmená b) až d) sa označujú ako písmená c) až e).

23.	Za čl. 15 sa vkladá čl. 15a, ktorý vrátane nadpisu znie:

„Čl. 15a
Hlavný architekt 

(1)  Hlavného architekta na návrh primátora volí na dobu neurčitú a odvoláva mestské zastupiteľstvo. Hlavný architekt je zamestnancom Bratislavy.

(2)  Hlavný architekt
a)	zabezpečuje obstaranie územnoplánovacích podkladov,
b)	organizuje spracovanie územného plánu Bratislavy a jeho aktualizácie,
c)	koordinuje územnoplánovaciu činnosť na území Bratislavy,
d)	zabezpečuje vypracovanie záväzných stanovísk Bratislavy k investičnej činnosti.   

(3)  Hlavný architekt sa môže zúčastňovať zasadnutí mestskej rady a mestského zastupiteľstva s hlasom poradným.“.

24.	V poznámke pod čiarou k odkazu 22 sa slová „v znení zákona č. 130/1991 Zb.“ nahrádzajú slovami „v znení neskorších predpisov.“.

25.	Za čl. 16 sa vkladá čl. 16a, ktorý vrátane nadpisu znie:

„Čl. 16a
Verejné zhromaždenie obyvateľov Bratislavy

Na posúdenie vecí celomestského charakteru týkajúcich sa Bratislavy môže mestské zastupiteľstvo zvolať verejné zhromaždenie obyvateľov Bratislavy. Mestské zastupiteľstvo zároveň určí termín a miesto  konania verejného zhromaždenia. Názory obyvateľov Bratislavy a závery prijaté na verejnom zhromaždení prerokuje mestské zastupiteľstvo na svojom najbližšom zasadnutí.“.

26.	Nadpis čl. 17 znie: „Miestne orgány“ a v čl. 17 ods. 1 úvodná veta znie: „Miestnymi orgánmi sú:“.

27.	V čl. 17 ods. 2 písm. a) sa na konci pripájajú tieto slová: „ak miestne zastupiteľstvo má najmenej deväť poslancov,“.

28.	V čl. 18 ods. 2 tretia veta znie: „Miestne zastupiteľstvo určí počet poslancov miestneho zastupiteľstva tak, aby v mestskej časti s počtom obyvateľov
a)	menej ako 2 000 malo päť až sedem poslancov,
b)	od 2 001 do 10 000 malo sedem až deväť poslancov,
c)	od 10 001 do 30 000 malo deväť až 15 poslancov,
d)	od 30 001 do 100 000 malo 15 až 25 poslancov a
e)	nad 100 000 malo 25 až 35 poslancov.“.

29.	V čl. 18 odsek 4 znie:

„(4)  Miestnemu zastupiteľstvu je vyhradené
a)	uznášať sa na všeobecne záväzných nariadeniach s platnosťou pre mestskú časť (ďalej len „nariadenie mestskej časti“),
b)	vydávať písomné stanovisko k návrhu štatútu a jeho dodatkov,
c)	určovať pravidlá nakladania s majetkom mestskej časti a so zvereným majetkom v súlade so štatútom,
d)	schvaľovať rozpočet mestskej časti, jeho zmeny a záverečný účet, ako aj kontrolovať čerpanie rozpočtu a uznášať sa na rozpočtových opatreniach,
e)	zriaďovať a zrušovať účelové mimorozpočtové fondy,
f)	rozhodovať o prijatí úveru alebo pôžičky, ktoré budú splácané z rozpočtu mestskej časti,
g)	vyhlasovať hlasovanie obyvateľov mestskej časti a zvolávať verejné zhromaždenie obyvateľov mestskej časti,
h)	zriaďovať a zrušovať rozpočtové organizácie a príspevkové organizácie napojené na rozpočet mestskej časti a na návrh starostu vymenúvať a odvolávať ich riaditeľov,
i)	zakladať a zrušovať obchodné spoločnosti a iné právnické osoby a na návrh starostu vymenúvať a odvolávať členov orgánov týchto právnických osôb,
j)	schvaľovať združovanie prostriedkov a účasť mestskej časti v združeniach,
k)	voliť a odvolávať na návrh starostu zástupcu starostu a určovať mu okruh právomocí, voliť a odvolávať miestneho kontrolóra,
l)	určovať plat a odmenu starostu a odmenu miestneho kontrolóra,
m)	určovať organizáciu miestneho úradu a schvaľovať poriadok odmeňovania zamestnancov mestskej časti,
n)	schvaľovať poriadok odmeňovania poslancov a členov komisií,
o)	schvaľovať plán hospodárskeho a sociálneho rozvoja mestskej časti, koncepcií a rozvojových programov,
p)	schvaľovať územné plány zón, ktoré obstaráva mestská časť, 
q)	rozhodovať o zavedení a zrušení miestnej dane, určovať náležitosti miestnej dane podľa osobitného predpisu,8)
r)	schvaľovať dohody o medzinárodnej spolupráci a členstvo mestskej časti v medzinárodnom združení podľa osobitného predpisu,9)
s)	určovať zásady ochrany a tvorby životného prostredia mestskej časti,
t)	rozhodovať o vedení evidencie pamätihodností mestskej časti, 
u)	predkladať mestskému zastupiteľstvu návrh na pomenovanie alebo zmenu názvu ulíc a iných verejných priestranstiev,
v)	schvaľovať koncepciu a program rozvoja telesnej kultúry, utvárať podmienky na športovanie detí a rozvoj športu pre všetkých,
w)	zriaďovať komisie ako svoje stále alebo dočasné poradné, iniciatívne a kontrolné orgány a určovať náplň ich práce,
x)	zriaďovať miestny hasičský zbor, vymenúvať a odvolávať jeho veliteľa po schválení Okresným riaditeľstvom Hasičského a záchranného zboru v Bratislave spravidla na návrh Dobrovoľnej požiarnej ochrany,23) 
y)	voliť a odvolávať prísediacich sudcov z radov občanov v obvode príslušného súdu podľa osobitného predpisu.24)“.

30.	V čl. 20 ods. 6 písm. h) sa za slová „na voľbu“ vkladajú slová „a odvolanie“.

31.	V čl. 21 ods. 1 sa na konci pripája táto veta: „Ak ide o mestskú časť s viac ako 40 000 obyvateľmi, miestne zastupiteľstvo môže zvoliť dvoch zástupcov starostu.“.

32.	V poznámke pod čiarou k odkazu 25 sa za slová „č. 377/1990 Zb.“ vkladajú slová „v znení zákona č. 535/2008 Z. z.“.

33.	V čl. 25 ods. 1 prvá veta znie:
„Odborné, administratívne a organizačné práce súvisiace s plnením úloh miestnych orgánov plní miestny úrad; je výkonným orgánom miestneho zastupiteľstva a starostu, ako aj orgánov zriadených miestnym zastupiteľstvom.“.

34.	V čl. 25 ods. 1 písm. a) sa slová „orgánov mestskej časti“ nahrádzajú slovami „miestnych orgánov“.

35.	V čl. 25 ods. 1 písmeno g) znie:
„g)	zabezpečuje výkon prenesenej pôsobnosti.“.

36.	V čl. 25 ods. 2 sa za písmeno a) vkladá nové písmeno b), ktoré znie:
„b)	sa zúčastňuje zasadnutí miestneho zastupiteľstva a miestnej rady s hlasom poradným,“.

Doterajšie písmená b) a c) sa označujú ako písmená c) a d).

37.	Nadpis štvrtej časti znie: „Úlohy samosprávy Bratislavy a mestských častí“.

38.	Čl. 28 vrátane nadpisu znie:

„Čl. 28
Úlohy Bratislavy

(1)  Bratislave je podľa osobitného predpisu27) vyhradené
a)	zabezpečovať hospodársky, kultúrny a sociálny rozvoj Bratislavy, najmä tvorbu a schvaľovanie plánu hospodárskeho a sociálneho rozvoja a celomestských koncepcií a rozvojových programov,
b)	zabezpečovať obstarávanie územnoplánovacích podkladov a obstarávanie a schvaľovanie územnoplánovacej dokumentácie Bratislavy,
c)	zabezpečovať pravidelnú verejnú mestskú dopravu,
d)	zabezpečovať výstavbu, údržbu, čistenie a vykonávať správu miestnych komunikácií I. a II. triedy28) vrátane k nim patriacej cestnej zelene a stromoradia, prejazdných úsekov ciest I. až III. triedy a verejných priestranstiev nezverených do správy mestskej časti,
e)	zabezpečovať zásobovanie vodou a odvádzanie odpadových vôd,
f)	zabezpečovať zber, odvoz a likvidáciu komunálneho odpadu a drobného stavebného odpadu a organizovať triedenie odpadu z domácností a z prevádzkarní,
g)	zabezpečovať verejné osvetlenie, najmä budovanie, údržbu a opravu siete osvetlenia ulíc a iných verejných priestranstiev,
h)	rozvíjať starostlivosť o cestovný ruch, koordinovať aktivity v oblasti cestovného ruchu a rozvíjať informačné a propagačné služby,
i)	zabezpečovať verejný poriadok na uliciach a iných verejných priestranstvách,
j)	dbať o ochranu a tvorbu životného prostredia,
k)	dbať o ochranu kultúrnych pamiatok, pamätníkov a iných pamätihodností Bratislavy,
l)	určovať a meniť názvy ulíc a iných verejných priestranstiev,
m)	spravovať poplatok za zber a odvoz komunálneho odpadu a drobného stavebného odpadu,
n)	utvárať podmienky na rozvoj športu a plniť úlohy v oblasti telesnej kultúry,
o)	byť zakladateľom základných umeleckých škôl a centier voľného času.

(2)  Bratislava pri plnení úloh samosprávy celomestského charakteru podľa osobitného predpisu28a) vykonáva najmä tieto pôsobnosti
a)	spravuje miestne dane určené týmto štatútom (čl. 56 ods. 1),
b)	vykonáva úkony súvisiace s hospodárením s hnuteľným a  nehnuteľným majetkom Bratislavy, ak tento majetok nebol zverený do správy mestským častiam podľa tohto štatútu a s majetkom vo vlastníctve štátu, ktorý bol zverený Bratislave,
c)	zostavuje a schvaľuje rozpočet Bratislavy a záverečný účet Bratislavy,
d)	usmerňuje ekonomickú činnosť v Bratislave, v oblasti zverenej do pôsobnosti vydáva súhlas, záväzné stanovisko, stanovisko alebo vyjadrenie k podnikateľskej činnosti a inej činnosti právnických osôb a fyzických osôb a k umiestneniu prevádzky na území Bratislavy, ak tak ustanovuje osobitný predpis; vydáva záväzné stanoviská k investičnej činnosti v Bratislave ako podklad pre rozhodovanie stavebných úradov v územných konaniach a v konaniach o dodatočnom povolení stavby,
e)	utvára účinný systém kontroly a vytvára vhodné organizačné, finančné, personálne a materiálne podmienky na jeho nezávislý výkon,
f)	vykonáva údržbu a správu historických pamiatok a stavieb celomestského charakteru vo vlastníctve Bratislavy,
g)	vykonáva výstavbu, údržbu a správu verejných pohrebísk (ďalej len „pohrebisko“) a mestským zastupiteľstvom určených kultúrnych, športových a ďalších mestských zariadení,
h)	vykonáva správu a údržbu všetkých plôch verejnej zelene, ktoré sú vo vlastníctve a v správe Bratislavy a neboli zverené mestským častiam, 
i)	spravuje mestské tržnice určené mestským zastupiteľstvom,
j)	vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov Bratislavy a rozvoja Bratislavy.“.

Poznámky pod čiarou k odkazom 27 a 28a znejú:
„27)	§ 6a ods. 2 zákona Slovenskej národnej rady č. 377/1990 Zb. v znení zákona č. 535/2008 Z. z. 
28a)	Zákon Slovenskej národnej rady č. 369/1990 Zb. v znení neskorších predpisov.“.

39.	Čl. 29 vrátane nadpisu znie:

„Čl. 29
Úlohy mestskej časti

(1)  Mestskej časti je podľa osobitného predpisu28b) vyhradené
a)	zabezpečovať hospodársky a sociálny rozvoj mestskej časti v nadväznosti na celomestský rozvoj a celomestské rozvojové dokumenty,
b)	zabezpečovať územnoplánovacie funkcie, urbanistický rozvoj mestskej časti a reguláciu funkcií v území v nadväznosti na celomestské územnoplánovacie regulatívy, najmä obstarávať urbanistické štúdie a obstarávať a schvaľovať územné plány zón,
c)	dbať o ochranu a tvorbu životného prostredia v mestskej časti,
d)	dbať o ochranu pamätihodností miestneho významu, ktoré majú historický, kultúrny alebo spoločenský význam pre mestskú časť,
e)	zabezpečovať výstavbu, údržbu a vykonávať správu miestnych komunikácií III. a IV. triedy29) vrátane k nim patriacej cestnej zelene, stromoradia a verejných priestranstiev zverených do správy mestskej časti,
f)	zabezpečovať úlohy na úseku ochrany spotrebiteľa a utvárať podmienky na zásobovanie, najmä určovať pravidlá času predaja, času prevádzky služieb a spravovať miestne trhoviská,
g)	byť zriaďovateľom školských zariadení a plniť funkciu školského úradu, okrem základných umeleckých škôl a centier voľného času,
h)	utvárať podmienky na športovanie detí, na rozvoj športu pre všetkých a plniť úlohy v oblasti telesnej kultúry.

(2)  Mestská časť pri plnení úloh samosprávy miestneho významu podľa osobitného predpisu28a) vykonáva najmä tieto pôsobnosti
a)	spravuje miestne dane určené týmto štatútom (čl. 57 ods. 1),
b)	vykonáva úkony súvisiace s hospodárením s hnuteľným a  nehnuteľným majetkom Bratislavy zvereným jej do správy, s nadobudnutým majetkom a s vlastným majetkom získaným vlastnou činnosťou,
c)	zostavuje a schvaľuje rozpočet mestskej časti a záverečný účet mestskej časti,
d)	usmerňuje ekonomickú činnosť v mestskej časti, v oblasti zverenej do pôsobnosti vydáva súhlas, záväzné stanovisko, stanovisko alebo vyjadrenie k podnikateľskej činnosti a inej činnosti právnických osôb a fyzických osôb a k umiestneniu prevádzky na území mestskej časti, ak tak ustanovuje osobitný predpis,
e)	utvára účinný systém kontroly a vytvára vhodné organizačné, finančné, personálne a materiálne podmienky na jeho nezávislý výkon,
f)	vykonáva údržbu a správu historických pamiatok a stavieb miestneho významu zverených do správy mestskej časti, ako aj výstavbu, správu a údržbu kultúrnych, športových a ďalších zariadení, ktoré nie sú určené mestským zastupiteľstvom do pôsobnosti samosprávy Bratislavy,
g)	zabezpečuje verejnoprospešné služby, najmä
1.	nakladanie s komunálnym odpadom a drobným stavebným odpadom podľa čl. 44 ods. 3,
2.	čistenie miestnych komunikácií III. a IV. triedy, správu a údržbu verejnej zelene a na návrh mestskej časti so súhlasom mestského zastupiteľstva aj výstavbu, údržbu a správu pohrebísk,
3.	udržiavanie čistoty v mestskej časti, 
4.	zásobovanie vodou pre obyvateľov mestskej časti obytnej zóny v lokalitách, ktoré nie sú napojené na verejný vodovod, 
5.	nakladanie s odpadovými vodami zo žúmp,
h)	vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov mestskej časti a rozvoja mestskej časti,
i)	vedie kroniku mestskej časti,
j)	určuje stavbám súpisné číslo a orientačné číslo, vedie evidenciu súpisných čísiel a evidenciu orientačných čísiel a udržiava ju v súlade so skutočným stavom; na označovanie stavieb súpisnými číslami obstaráva na vlastné náklady tabuľky rovnakého vzoru, môže rozhodnúť o označovaní stavieb orientačnými číslami rovnakého vzoru; na účely prevodu vlastníctva k stavbe a poistenia stavby môže určiť stavebníkovi súpisné číslo a orientačné číslo aj bez kolaudačného rozhodnutia.“.

Poznámka pod čiarou k odkazu 28b znie:
„28b)	§ 7a ods. 2 zákona Slovenskej národnej rady č. 377/1990 Zb. v znení zákona č. 535/2008 Z. z.“.

40.	V čl. 31 ods. 1 písm. b) sa za slovo „skončení“ vkladajú slová „náhradnej osobnej starostlivosti, pestúnskej starostlivosti a“.

41.	V poznámke pod čiarou k odkazu 30 sa na konci pripájajú slová: „v znení zákona č. 466/2008 Z. z.“.

42.	V poznámke pod čiarou k odkazu 33 sa na konci pripájajú slová: „v znení zákona č. 139/2008 Z. z.“.

43.	V čl. 31 ods. 4 písmeno b) znie:
„b)	poskytovať súčinnosť orgánom štátnej správy a iným obciam pri zabezpečení základných životných podmienok a pomoci v hmotnej núdzi, vyhovieť ich žiadostiam a bezplatne im podávať oznámenia a informácie vo veciach zabezpečenia základných životných podmienok a pomoci v hmotnej núdzi.“.

44.	Poznámka pod čiarou k odkazu 34 znie:
„34)	§ 24 písm. b) a § 30 ods. 1 zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.“.

45.	V čl. 31 odsek 6 znie:
„(6)  Bratislava podľa osobitného predpisu36)
a)	vypracúva, schvaľuje komunitný plán sociálnych služieb vo svojom územnom obvode,
b)	utvára podmienky na podporu komunitného rozvoja,
c)	poskytuje alebo zabezpečuje poskytovanie
1.	sociálnej služby na zabezpečenie nevyhnutných podmienok na uspokojovanie základných životných potrieb v nocľahárni, v nízkoprahovom dennom centre,
2.	sociálnej služby v nízkoprahovom dennom centre pre deti a rodinu, v zariadení pre seniorov, 
d)	môže poskytovať alebo zabezpečovať poskytovanie sociálnych služieb v zariadení opatrovateľskej služby a v dennom stacionári,
e)	poskytuje základné sociálne poradenstvo,
f)	môže poskytovať alebo zabezpečovať poskytovanie aj iných druhov sociálnej služby podľa § 12,
g)	uzatvára zmluvu o
1.	poskytovaní sociálnej služby,
2.	poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby neverejnému poskytovateľovi sociálnej služby,
3.	uhradení ekonomicky oprávnených nákladov podľa § 71 ods. 6 s inou obcou, alebo s iným poskytovateľom sociálnej služby, ktorého zriadila alebo založila iná obec alebo iný vyšší územný celok,
4.	zabezpečení poskytovania sociálnej služby s budúcim poskytovateľom sociálnej služby podľa § 8 ods. 8,
h)	zriaďuje, zakladá a kontroluje nocľaháreň, nízkoprahové denné centrum, nízkoprahové denné centrum pre deti a rodinu, zariadenie pre seniorov,
i)	môže zriaďovať, zakladať a kontrolovať zariadenie opatrovateľskej služby a denný stacionár,
j)	môže zriaďovať, zakladať a kontrolovať aj iné zariadenia podľa tohto zákona,
k)	hradí inej obci alebo inému vyššiemu územnému celku ekonomicky oprávnené náklady podľa § 71 ods. 6,
l)	poskytuje podľa § 75 ods. 1 a 2 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
m)	môže poskytovať podľa § 75 ods. 7 finančný príspevok na prevádzku poskytovanej sociálnej služby neverejnému poskytovateľovi sociálnej služby,
n)	môže poskytovať podľa § 75 ods. 8 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
o)	kontroluje hospodárenie s finančným príspevkom pri odkázanosti fyzickej osoby na pomoc inej fyzickej osoby pri úkonoch sebaobsluhy a s finančným príspevkom na prevádzku poskytovanej sociálnej služby,
p)	ukladá opatrenia na odstránenie zistených nedostatkov pri výkone pôsobnosti ustanovenej v písmene o) a kontroluje ich plnenie,
q)	kontroluje účelnosť využitia finančných prostriedkov poskytnutých podľa § 71 ods. 6,
r)	vedie evidenciu 
1.	posudkov o odkázanosti na sociálnu službu podľa stupňa odkázanosti fyzickej osoby na pomoc inej fyzickej osoby,
2.	rozhodnutí podľa písmena u),
s)	vyhľadáva fyzické osoby, ktorým treba poskytnúť sociálnu službu,
t)	poskytuje štatistické údaje z oblasti poskytovania sociálnych služieb štátnym orgánom sociálnych služieb na účely spracovania štatistických zisťovaní a administratívnych zdrojov,31)
u)	je správnym orgánom v konaniach o odkázanosti na sociálnu službu podľa § 106 ods. 8 u fyzických osôb uvedených v § 106 ods. 5, okrem zariadení v zriaďovateľskej pôsobnosti mestskej časti.“.

Poznámka pod čiarou k odkazu 36 znie:
„36)	§ 80 písm. a), b), e) bod 1 a 2, f) až q), r) bod 1 a 2, s), t) a § 106 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.“.

46.	Poznámka pod čiarou k odkazu 37 sa vypúšťa.

47.	V čl. 32 ods. 1 písm. a) druhom bode sa vypúšťajú slová „písm. a) až e)“.

48.	V čl. 32 ods. 1 písm. c) treťom bode sa slová „§ 64 ods. 1 písm. a) a § 64 ods. 3 až 5“ nahrádzajú slovami „§ 64 a 65“.

49.	V čl. 32 ods. 1 písm. d) štvrtý bod znie:
„4.	finančné prostriedky podľa § 65,“.

50.	V čl. 32 ods. 1 písm. e) štvrtom bode sa za slovo „skončení“ vkladajú slová „náhradnej osobnej starostlivosti, pestúnskej starostlivosti a“.

51.	V poznámke pod čiarou k odkazu 38 sa slová „v znení zákona č. 330/2007 Z. z.“ nahrádzajú slovami „v znení neskorších predpisov.“.

52.	V poznámke pod čiarou k odkazu 41 sa na konci pripájajú slová: „v znení zákona č. 532/2007 Z. z.“.

53.	V čl. 32 odsek 5 znie:

„(5)  Mestská časť podľa osobitného predpisu43)
a)	rozhoduje o jednorazovej dávke v hmotnej núdzi,
b)	vykonáva poradenstvo pri zabezpečení základných životných podmienok a pri pomoci v hmotnej núdzi,
c)	je osobitným príjemcom dávky a príspevkov podľa tohto zákona,
d)	poskytuje súčinnosť orgánom štátnej správy a iným obciam pri zabezpečení základných životných podmienok a pomoci v hmotnej núdzi, vyhovuje ich žiadostiam a bezplatne im podáva oznámenia a informácie vo veciach zabezpečenia základných životných podmienok a pomoci v hmotnej núdzi.“.

Poznámka pod čiarou k odkazu 43 znie:
„43)	§ 24, § 28 a § 30 ods. 1 zákona č. 599/2003 Z. z. v znení neskorších predpisov.“.

54.	V čl. 32 odsek 10 znie:

„(10)  Mestská časť podľa osobitného predpisu48)
a)	vypracúva, schvaľuje komunitný plán sociálnych služieb vo svojom územnom obvode,
b)	utvára podmienky na podporu komunitného rozvoja,
c)	je správnym orgánom v konaniach o
1.	odkázanosti na sociálnu službu v zariadení pre seniorov, v zariadení opatrovateľskej služby, v dennom stacionári, o odkázanosti na opatrovateľskú službu a odkázanosti na prepravnú službu,
2.	zániku odkázanosti na sociálnu službu uvedenú v prvom bode,
3.	odkázanosti na sociálnu službu uvedenú v prvom bode po zmene stupňa odkázanosti,
4.	povinnosti rodičov alebo detí platiť úhradu za sociálnu službu alebo jej časť podľa § 73 ods. 11 a 12,
d)	vyhotovuje posudok o odkázanosti na sociálnu službu podľa § 51,
e)	poskytuje alebo zabezpečuje poskytovanie 
1.	sociálnej služby v zariadení opatrovateľskej služby a v dennom stacionári,
2.	opatrovateľskej služby,
3.	prepravnej služby,
4.	odľahčovacej služby,
f)	môže poskytovať alebo zabezpečovať poskytovanie 
1.	sociálnej služby na zabezpečenie nevyhnutných podmienok na uspokojovanie základných životných potrieb v nocľahárni, v nízkoprahovom dennom centre,
2.	sociálnej služby v nízkoprahovom dennom centre pre deti a rodinu a v zariadení pre seniorov,
g)	poskytuje základné sociálne poradenstvo,
h)	môže poskytovať alebo zabezpečovať poskytovanie aj iných druhov sociálnej služby podľa § 12,
i)	uzatvára zmluvu o
1.	poskytovaní sociálnej služby,
2.	poskytovaní finančného príspevku pri odkázanosti fyzickej osoby na pomoc inej fyzickej osoby pri úkonoch sebaobsluhy a finančného príspevku na prevádzku poskytovanej sociálnej služby neverejnému poskytovateľovi sociálnej služby,
3.	uhradení ekonomicky oprávnených nákladov podľa § 71 ods. 6 s inou obcou, alebo s iným poskytovateľom sociálnej služby, ktorého zriadila alebo založila iná obec alebo iný vyšší územný celok,
4.	zabezpečení poskytovania sociálnej služby s budúcim poskytovateľom sociálnej služby podľa § 8 ods. 8,
j)	zriaďuje, zakladá a kontroluje zariadenie opatrovateľskej služby a denný stacionár,
k)	môže zriaďovať, zakladať a kontrolovať nocľaháreň, nízkoprahové denné centrum, nízkoprahové denné centrum pre deti a rodinu, zariadenie pre seniorov,
l)	môže zriaďovať, zakladať a kontrolovať aj iné zariadenia podľa tohto zákona,
m)	hradí inej obci alebo inému vyššiemu územnému celku ekonomicky oprávnené náklady podľa § 71 ods. 6,
n)	poskytuje podľa § 75 ods. 1 a 2 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
o)	môže poskytovať podľa § 75 ods. 7 finančný príspevok na prevádzku poskytovanej sociálnej služby neverejnému poskytovateľovi sociálnej služby,
p)	môže poskytovať podľa § 75 ods. 8 finančný príspevok pri odkázanosti fyzickej osoby na pomoc inej fyzickej osoby pri úkonoch sebaobsluhy a finančný príspevok na prevádzku poskytovanej sociálnej služby neverejnému poskytovateľovi sociálnej služby,
q)	kontroluje hospodárenie s finančným príspevkom pri odkázanosti fyzickej osoby na pomoc inej fyzickej osoby pri úkonoch sebaobsluhy a s finančným príspevkom na prevádzku poskytovanej sociálnej služby,
r)	ukladá opatrenia na odstránenie zistených nedostatkov pri výkone pôsobnosti ustanovenej v písmene q) a kontroluje ich plnenie,
s)	kontroluje účelnosť využitia finančných prostriedkov poskytnutých podľa § 71 ods. 6,
t)	vedie evidenciu
1.	posudkov o odkázanosti na sociálnu službu podľa stupňa odkázanosti fyzickej osoby na pomoc inej fyzickej osoby,
2.	rozhodnutí podľa písmen c) a x),
3.	prijímateľov sociálnych služieb vo svojom územnom obvode,
u)	vyhľadáva fyzické osoby, ktorým treba poskytnúť sociálnu službu,
v)	poskytuje štatistické údaje z oblasti poskytovania sociálnych služieb štátnym orgánom sociálnych služieb na účely spracovania štatistických zisťovaní a administratívnych zdrojov,31)
w)	uhrádza poskytovateľovi zdravotnej starostlivosti zdravotné výkony na účely posúdenia odkázanosti na sociálnu službu,
x)	je správnym orgánom v konaniach o odkázanosti na sociálnu službu podľa § 106 ods. 8 u fyzických osôb uvedených v § 106 ods. 5 v zariadeniach v zriaďovateľskej pôsobnosti mestskej časti.“.

Poznámka pod čiarou k odkazu 48 znie:
„48)	§ 80 a § 106 zákona č. 448/2008 Z. z.“.

55.	V čl. 32 sa vypúšťa odsek 11 vrátane poznámky pod čiarou k odkazu 49.

56.	V čl. 33 ods. 1 písm. a) sa slovo „povinné“ nahrádza slovom „povinná“.

57.	V čl. 33 ods. 1 písm. b) sa slovo „samo“ nahrádza slovom „sama“.

58.	V čl. 33 ods. 3 písm. c) sa slovo „jeho“ nahrádza slovom „jej“.

59.	V čl. 33 ods. 3 písm. e) sa slová „od 5 000 Sk do 200 000 Sk“ nahrádzajú slovami „od 165,96 eur do 6 638,78 eur“.

60.	V čl. 33 ods. 4 v úvodnej vete sa slovo „povinné“ nahrádza slovom „povinná“.

61.	V čl. 33 ods. 4 písm. b) sa slovo „oprávnené“ nahrádza slovom „oprávnená“.

62.	V poznámke pod čiarou k odkazu 54 sa na konci pripájajú tieto slová: „o Slovenskom Červenom kríži a ochrane znaku a názvu Červeného kríža a o zmene a doplnení niektorých zákonov.“.

63.	V čl. 35 ods. 5 písm. a) sa slovo „jeho“ nahrádza slovom „jej“.

64.	V čl. 35 ods. 5 písm. f) sa slovo „oprávnené“ nahrádza slovom „oprávnená“.

65.	V čl. 35 ods. 6 písm. c) sa slovo „ním“ nahrádza slovom „ňou“.

66.	V čl. 36 ods. 2 sa vypúšťajú písmená a) a e). 
Doterajšie písmená b) až d) a f) a g) sa označujú ako písmená a) až c) a d) a e).

67.	V čl. 36 sa vypúšťa odsek 7.

68.	Za čl. 36 sa vkladajú čl. 36a a 36b, ktoré vrátane nadpisov znejú:

„Čl. 36a
Pôsobnosti Bratislavy v oblasti telesnej kultúry
Bratislava podľa osobitného predpisu71a)
a)	obstaráva športovú infraštruktúru,
b)	obstaráva športovú infraštruktúru osobitného významu,
c)	zverejňuje každý rok prijímateľov a výšku dotácií na šport vyčlenených a poskytnutých zo svojho rozpočtu spôsobom umožňujúcim hromadný prístup.

Čl. 36b
Pôsobnosti mestskej časti v oblasti telesnej kultúry

(1)  Mestská časť podľa osobitného predpisu71a)
a)	obstaráva športovú infraštruktúru,
b)	obstaráva športovú infraštruktúru osobitného významu,
c)	zverejňuje každý rok prijímateľov a výšku dotácií na šport vyčlenených a poskytnutých zo svojho rozpočtu spôsobom umožňujúcim hromadný prístup.

(2)  Mestská časť podľa osobitného predpisu71b)
a)	prijíma písomné oznámenie organizátora verejného telovýchovného podujatia, športového podujatia a turistického podujatia (ďalej len „podujatie“) o zámere zorganizovať podujatie na jej území,
b)	spolupracuje s organizátorom podujatia a poskytuje mu pomoc,
c)	prijíma písomnú žiadosť organizátora o pomoc pri zabezpečení ochrany verejného poriadku na podujatí, ak je podujatie označené za rizikové, a to najneskôr 15 dní pred jeho začiatkom,
d)	prijíma žiadosť organizátora o pomoc na podujatí, na ktorom hrozí bezprostredné nebezpečenstvo porušenia verejného poriadku, ktoré nemôže byť odstránené silami a prostriedkami organizátora,
e)	je oprávnená dozerať, či sa podujatie koná v súlade s oznámením,
f)	môže navrhnúť organizátorovi podujatia iné miesto na jeho konanie, než aké sa uvádza v oznámení, ak sa má podujatie konať mimo priestorov, verejných priestranstiev alebo trasy, ktoré sa obvykle používajú na taký účel, 
g)	môže zakázať podujatie, ak by jeho účastníkom hrozilo závažné nebezpečenstvo pre ich zdravie, konanie podujatia by obmedzovalo verejnú dopravu, zásobovanie obyvateľstva alebo ohrozovalo životné prostredie; v prípade ohrozenia života zakáže podujatie buď z vlastného podnetu, alebo na základe písomnej žiadosti organizátora alebo Policajného zboru,
h)	písomne poveruje osobu, ktorá v jej mene vykonáva dozor,
i)	je povinná vydať zákaz predaja, podávania alebo požívania alkoholických nápojov na podujatiach, ak o to požiada organizátor podujatia alebo Policajný zbor,
j)	je povinná bezodkladne oznámiť Policajnému zboru, že rozhodla o zákaze konania podujatia podľa § 8 ods. 3 alebo 5,
k)	určuje, v ktorých osobitných prípadoch nie sú pre účastníkov podujatia povolené miesta na státie,
l)	je oprávnená nariadiť a vykonať uzatvorenie priestorov alebo verejných priestranstiev, kde sa podujatie koná, a vykonať dôkladnejšiu kontrolu účastníkov podujatia, ak možno z okolností alebo správania účastníkov podujatia predpokladať narušovanie pokojného priebehu podujatia,
m)	je oprávnená označiť podujatie za rizikové, 
n)	prejednáva priestupky a ukladá pokuty za správne delikty,
o)	doručí právoplatné rozhodnutie o uložení sankcie a obmedzujúceho opatrenia Policajnému zboru a príslušnému športovému zväzu.“.

Poznámky pod čiarou k odkazom 71a a 71b znejú:
„71a)	§ 12 ods. 2, § 13 ods. 2 a § 18 ods. 4 zákona č. 300/2008 Z. z. o organizácii a podpore športu a o zmene a doplnení niektorých zákonov.
71b)	§ 3, § 4, § 8 až 10, § 12 a § 13 zákona č. 479/2008 Z. z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov.“.

69.	V čl. 37 písm. b) sa na konci čiarka nahrádza bodkočiarkou a pripájajú sa tieto slová „určuje výšku príspevku v základnej umeleckej škole a výšku mesačného príspevku na čiastočnú úhradu nákladov na činnosť centra voľného času,“.

70.	V čl. 37 písm. f) sa za slovo „agendu“ vkladajú slová „a vykonáva hodnotenie“.

71.	V čl. 37 sa za písmeno h) vkladá nové písmeno i), ktoré znie:
„i)	prerokuje školský vzdelávací program a výchovný program,“.

Doterajšie písmená i) až t) sa označujú ako písmená j) až u).

72.	V čl. 37 písmeno m) znie:
„m)	poskytuje na základe žiadosti zriaďovateľa z finančných prostriedkov poukázaných podľa osobitného predpisu72a) dotácie na mzdy a prevádzku zriaďovateľovi cirkevnej základnej umeleckej školy, zriaďovateľovi cirkevnej jazykovej školy, zriaďovateľovi cirkevnej materskej školy, zriaďovateľovi cirkevného školského zariadenia, zriaďovateľovi súkromnej základnej umeleckej školy, zriaďovateľovi súkromnej jazykovej školy, zriaďovateľovi súkromnej materskej školy a zriaďovateľovi súkromného školského zariadenia; zriaďovateľ cirkevnej základnej umeleckej školy, zriaďovateľ cirkevnej materskej školy, zriaďovateľ cirkevnej jazykovej školy, zriaďovateľ cirkevného školského zariadenia, zriaďovateľ súkromnej základnej umeleckej školy, zriaďovateľ súkromnej materskej školy, zriaďovateľ súkromnej jazykovej školy a zriaďovateľ súkromného školského zariadenia, ktoré sú zriadené na území Bratislavy, môžu požiadať Bratislavu o dotáciu na dieťa alebo žiaka do 15 rokov veku na mzdy a prevádzku takých základných umeleckých škôl, jazykových škôl, materských škôl a školských zariadení, ktorých zriaďovateľom môže byť aj obec alebo krajský školský úrad,“.

Poznámka pod čiarou k odkazu 72a znie:
„72a)	Zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení zákona č. 171/2005 Z. z.“.

73.	V čl. 37 písm. u) sa vypúšťajú slová „a do rád škôl, ktorých zriaďovateľom je samosprávny kraj alebo krajský školský úrad“.

74.	Poznámka pod čiarou k odkazu 72 znie:
„72)	§ 6 ods. 2 písm. a) a e), § 6 ods. 3 písm. a), § 6 ods. 8 písm. e) až j), § 6 ods. 10 až 13, § 6 ods. 16 až 18, § 6 ods. 22 až 24, § 8 ods. 1, § 16 ods. 1 písm. k), § 24 ods. 6 a § 25 ods. 1, 5, 8 a 9 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.“.

75.	V čl. 38 písm. a) sa na konci pripájajú tieto slová „a školské internáty; určuje výšku príspevku za pobyt dieťaťa v materskej škole, výšku úhrady nákladov na štúdium v jazykovej škole a výšku mesačného príspevku na čiastočnú úhradu nákladov na činnosť školského klubu detí, školského strediska záujmovej činnosti a internátu“.

76.	V čl. 38 písm. i) sa za slovo „agendu“ vkladajú slová „a vykonáva hodnotenie“.

77.	V čl. 38 sa za písmeno k) vkladá nové písmeno l), ktoré znie:
„l)	prerokuje školský vzdelávací program a výchovný program,“.

Doterajšie písmená l) až x) sa označujú ako písmená m) až y).

78.	V čl. 38 písm. y) sa slová „školských rád“ nahrádzajú slovami „rád škôl“ a slová „miestneho zastupiteľstva“ sa nahrádzajú slovami „mestskej časti“. 

79.	Čl. 38 sa dopĺňa písmenom z), ktoré znie:
„z)	prejednáva priestupky a ukladá pokuty za správne delikty.“.

80.	Poznámka pod čiarou k odkazu 73 znie:
„73)	§ 6 ods. 2 písm. b) až d), f) až i), § 6 ods. 3, § 6 ods. 8 písm. b), e) až j), § 6 ods. 10 a 11, § 6 ods. 12 písm. a), § 6 ods. 13 až 19, § 6 ods. 22 až 24, § 8 ods. 1 a 5, § 25 ods. 1 a 5, § 37 a § 37a zákona č. 596/2003 Z. z. v znení neskorších predpisov.“.

81.	V čl. 39 písm. c) sa slovo „zriadilo“ nahrádza slovom „zriadila“.

82.	V čl. 43 ods. 2 písm. a) sa slovo „povinné“ nahrádza slovom „povinná“.

83.	V čl. 43 ods. 5 písm. a) až p) a v) až x) sa slovo „povinné“ nahrádza slovom „povinná“.

84.	V čl. 43 ods. 5 písm. f)  sa slovo „samo“ nahrádza slovom „sama“.

85.	V čl. 43 ods. 5 písm. p) a w) sa slovo „jeho“ nahrádza slovom „jej“.

86.	V čl. 43 ods. 5 písm. t) sa slovo „oprávnené“ nahrádza slovom „oprávnená“.

87.	V čl. 44 ods. 3 písm. a) druhom bode sa slová „písm. f)“ nahrádzajú slovami „ods. 2 písm. g)“.

88.	V čl. 45 ods. 2 písm. d) sa slovo „jeho“ nahrádza slovom „jej“.

89.	V čl. 45 ods. 2 písm. e) sa slovo „oprávnené“ nahrádza slovom „oprávnená“.

90.	V čl. 47 ods. 1 písm. b) sa slovo „dozvedelo“ nahrádza slovom „dozvedela“ a slovo „príslušné“ sa nahrádza slovom „príslušná“.

91.	V čl. 47 ods. 3 písm. b) sa slovo „ním“ nahrádza slovom „ňou“ a slová „založilo alebo zriadilo“ sa nahrádzajú slovami „založila alebo zriadila“.

92.	V poznámke pod čiarou k odkazu 93 sa slová „v znení zákona č. 24/2006 Z. z.“ nahrádzajú slovami „v znení neskorších predpisov.“.

93.	V poznámke pod čiarou k odkazu 94 sa za slovo „sťažnostiach“ vkladajú slová „v znení zákona č. 164/2008 Z. z.“.

94.	V poznámke pod čiarou k odkazom 99 a 100 sa slová „v znení zákona č. 678/2006 Z. z.“ nahrádzajú slovami „v znení neskorších predpisov.“.

95.	V čl. 51 písm. i) sa slová „300 000 Sk“ nahrádzajú slovami „9 958 eur“.

96.	V čl. 51 písm. j) sa slová „50 000 Sk“ nahrádzajú slovami „1 659 eur“.

97.	V čl. 52 písm. q) sa slová „300 000 Sk“ nahrádzajú slovami „9 958 eur“.

98.	V čl. 52 písm. r) sa slová „50 000 Sk“ nahrádzajú slovami „1 659 eur“.

99.	V čl. 53 ods. 3 písm. h) sa slovo „jeho“ nahrádza slovom „jej“.

100.	V poznámke pod čiarou k odkazu 112 v prvej citácii zákona sa na konci pripájajú tieto slová: „v znení zákona č. 397/2008 Z. z.“.

101.	V poznámke pod čiarou k odkazu 114 sa slová „v znení zákona č. 659/2007 Z. z.“ nahrádzajú slovami „v znení neskorších predpisov.“.

102.	V poznámke pod čiarou k odkazu 115 sa slová „v znení zákona č. 587/2004 Z. z.“ nahrádzajú slovami „v znení neskorších predpisov.“.

103.	V čl. 58 sa vypúšťa písmeno c).
Doterajšie  písmená d) až k) sa označujú ako písmená c) až j).

104.	V čl. 58 písm. b) a c) sa slovo „oprávnené“ nahrádza slovom „oprávnená“.

105.	Za čl. 58 sa vkladá čl. 58a, ktorý vrátane nadpisu znie:

„Čl. 58a
Pôsobnosti mestskej časti v oblasti cestnej dopravy

Mestská časť podľa osobitného predpisu116a) je oprávnená vymedziť časť miestnych komunikácií III. a IV. triedy ako stanovište vozidiel taxislužby a vyznačiť tento priestor dopravnou značkou.“.

Poznámka pod čiarou k odkazu 116a znie:
„116a) § 18a ods. 2 zákona Národnej rady Slovenskej republiky č. 168/1996 Z. z. v znení zákona č. 43/2007 Z. z.“.

106.	Slová „prenesené úlohy štátnej správy“ vo všetkých tvaroch sa v celom texte štatútu nahrádzajú slovami „prenesená pôsobnosť“ v príslušnom tvare.

107.	Čl. 60 sa vypúšťa vrátane poznámky pod čiarou k odkazu 118.

108.	V čl. 61 písm. i) sa slová „10 000 Sk“ nahrádzajú slovami „331,93 eur“.

109.	Čl. 62 vrátane nadpisu znie:

„Čl. 62
Pôsobnosti Bratislavy v oblasti telesnej kultúry

Bratislava podľa osobitného predpisu120)
a)	rozpracúva koncepciu a program rozvoja telesnej kultúry Bratislavského samosprávneho kraja na podmienky Bratislavy,
b)	podporuje organizovanie športových podujatí a iných aktivít telesnej kultúry v Bratislave,
c)	podporuje školské športové súťaže a využívanie športových zariadení na telesnú kultúru obyvateľstva mimo času vyučovania.“.

V poznámke pod čiarou k odkazu 120 sa slová „v znení zákona č. 416/2001 Z. z.“ nahrádzajú slovami „v znení neskorších predpisov.“.

110.	Čl. 63 vrátane nadpisu znie:

„Čl. 63
Pôsobnosti mestskej časti v oblasti telesnej kultúry

Mestská časť podľa osobitného predpisu120)
a)	rozpracúva koncepciu a program rozvoja telesnej kultúry Bratislavy na podmienky mestskej časti,
b)	podporuje organizovanie športových podujatí a iných aktivít telesnej kultúry v mestskej časti,
c)	podporuje výstavbu a prevádzkovanie športových zariadení v školách, ktorých je zriaďovateľom, a v spolupráci s občianskymi združeniami aj športovej infraštruktúry v mestskej časti,
d)	rozvíja starostlivosť o telesnú kultúru v školách, ktorých je zriaďovateľom, a podporuje školské športové súťaže a využívanie športových zariadení na telesnú kultúru obyvateľstva mimo času vyučovania.“.

111.	V čl. 68 ods. 4 písm. c) sa slovo „jeho“ nahrádza slovom „jej“.

112.	V čl. 71 ods. 1 písm. w) sa slová „od 500 Sk do 50 000 Sk“ nahrádzajú slovami „od 16,59 eur do 1 659,69 eur“.

113.	V poznámke pod čiarou k odkazu 134 sa na konci pripájajú tieto slová: „v znení neskorších predpisov.“.

114.	V čl. 73 písm. h) až j) sa slovo „jeho“ nahrádza slovom „jej“.

115.	V čl. 75 ods. 1 sa slovo „oprávnené“ nahrádza slovom „oprávnená“.

116.	V čl. 80 ods. 1 v úvodnej vete sa slová „Orgány hlavného mesta“ nahrádzajú slovami „Mestské orgány“.

117.	V čl. 80 ods. 2 písm. b) sa za slovo „majetku“ vkladajú slová „vrátane vzájomného prevodu medzi Bratislavou a mestskou časťou,“ a slovo „povinné“ sa nahrádza slovom „povinná“.

118.	V čl. 80 ods. 2 písm. c) sa za slovo „majetku“ vkladá čiarka a slová „vrátane prenájmu nehnuteľného majetku mestským častiam,“.

119.	V čl. 80 ods. 2 písm. d) sa slová „100 000 Sk“ nahrádzajú slovami „3 320 eur“.

120.	V čl. 80 ods. 2 písm. e) sa slová „20 000 Sk“ nahrádzajú slovami „665 eur“.

121.	V čl. 80 ods. 2 písm. f) sa slová „10 000 Sk“ nahrádzajú slovami „335 eur“.

122.	V čl. 80 ods. 2 písm. g) sa slová „10 miliónov Sk“ nahrádzajú slovami „332 000 eur“.

123.	V čl. 80 ods. 2 písm. l) sa slová „5 000 Sk“ nahrádzajú slovami „166 eur“.

124.	V čl. 80 ods. 2 písm. n) druhom bode sa slová „orgánov a organizácií uvedených v čl. 2 ods. 2 a 3“ nahrádzajú slovami „orgánov uvedených v čl. 2 ods. 2“.

125.	V čl. 80 sa odsek 2 dopĺňa písmenom o), ktoré znie:
„o)	výpožička majetku Bratislavy mestskej časti v prípade, ak hodnota vypožičanej veci presiahne 3 320 eur alebo doba výpožičky presiahne 1 rok.“.

126.	V čl. 80 ods. 4 písm. a) a ods. 5 sa slovo „povinné“ nahrádza slovom „povinná“.

127.	V čl. 82 ods. 4 sa slová „orgánov a organizácií uvedených v čl. 2 ods. 2 a 3“ nahrádzajú slovami „orgánov uvedených v čl. 2 ods. 2“.

128.	V čl. 84 ods. 1 písm. b)  sa slová „orgánov a organizácií uvedených v čl. 2 ods. 2 a 3“ nahrádzajú slovami „orgánov uvedených v čl. 2 ods. 2“.

129.	V čl. 84 ods. 1 písm. d) sa slová „v čl. 28 písm. e), f), h) a n)“ nahrádzajú slovami „v čl. 28 ods. 1 písm. c) až g), j) a k) a čl. 28 ods. 2 písm. f) až i)“.

130.	V čl. 87 písm. b) a d) sa slovo „jeho“ nahrádza slovom „jej“.

131.	V čl. 91 odsek 1 znie:

„(1)  Rozpočtové príjmy Bratislavy medzi rozpočet Bratislavy a rozpočty mestských častí sa rozdelia tak, že príjmy
a)	z dotácie zo štátneho rozpočtu v prospech rozpočtu Bratislavy z titulu plnenia úloh hlavného mesta Slovenskej republiky a úloh prenesenej pôsobnosti sa poskytnú z rozpočtu Bratislavy v prospech rozpočtu mestskej časti v miere primeranej plneniu úloh hlavného mesta Slovenskej republiky a úloh prenesenej pôsobnosti mestskou časťou; podiel dotácie pre mestské časti určí mestské zastupiteľstvo pri schvaľovaní rozpočtu na bežný rok v prípade, ak dotácia pre mestské časti nie je určená v štátnom rozpočte,
b)	z výnosu dane z nehnuteľností sa rozdelia medzi rozpočet Bratislavy a rozpočty mestských častí v pomere 50 % pre rozpočet Bratislavy a 50 % pre rozpočty mestských častí, podiel na dani z príjmov fyzických osôb sa rozdelí medzi rozpočet Bratislavy a rozpočty mestských častí v pomere 68 % pre rozpočet Bratislavy a 32 % pre rozpočty mestských častí; príjem mestským častiam rozdelí Bratislava pomerne podľa percentuálnych podielov, vypočítaných podľa počtu obyvateľov, prepočítaného počtu žiakov a počtu obyvateľov nad 65 rokov veku podľa osobitného predpisu152a) a podľa výnosu dane z nehnuteľností, ktoré zoberie na vedomie mestské zastupiteľstvo pri schvaľovaní rozpočtu Bratislavy, pričom mestským častiam Čunovo, Devín, Jarovce, Lamač, Rusovce, Vajnory a Záhorská Bystrica pridelí v poslednom mesiaci štvrťroka navyše rovnakú sumu, čo spolu za tieto mestské časti tvorí jednu štvrtinu zo sumy, schválenej mestským zastupiteľstvom ako príspevok malým mestským častiam s tým, že ten nemôže byť menší ako 3 % zo sumy pre mestské časti podľa tohto písmena a o túto jednu štvrtinu zníži prídel pre mestské časti Staré Mesto, Nové Mesto, Petržalka a Ružinov pomerne podľa ich percentuálnych podielov uvedených vyššie,
c)	z výnosu miestneho poplatku za komunálny odpad a drobný stavebný odpad sa rozdelia medzi rozpočet Bratislavy a rozpočty mestských častí v pomere 90 % pre rozpočet Bratislavy a 10 % pre rozpočty mestských častí každoročne pri schvaľovaní rozpočtu; podiel pre jednotlivé mestské časti sa určí podľa počtu obyvateľov mestskej časti k 1. januáru predchádzajúceho rozpočtového roka, Bratislava poukáže časť výnosu mestským častiam v mesiaci máj, august, november a december v príslušnom kalendárnom roku,
d)	z výnosu z predaja nehnuteľného majetku Bratislavy sa rozdelia medzi rozpočet Bratislavy a rozpočty mestských častí v pomere 90 % pre rozpočet Bratislavy a 10 % pre rozpočty mestských častí; príjem mestským častiam rozdelí Bratislava pomerne podľa percentuálnych podielov uvedených v písmene b), kumulovane raz za štvrťrok so splatnosťou k 15. dňu nasledujúceho mesiaca po uplynutí štvrťroka,
e)	z výnosu z predaja nehnuteľného majetku mestskej časti sa rozdelia medzi rozpočet Bratislavy a rozpočty mestských častí v pomere 10 % pre rozpočet Bratislavy a 90 % pre rozpočet mestskej časti; príjem Bratislave zašle mestská časť kumulovane raz za štvrťrok so splatnosťou k 15. dňu nasledujúceho mesiaca po uplynutí štvrťroka,
f)	z výnosu z predaja nehnuteľného majetku Bratislavy zvereného do správy mestskej časti s počtom obyvateľov nad 40 000 sa rozdelia v pomere 50 % pre rozpočet Bratislavy a 50 % pre rozpočet mestskej časti; výšku príjmu Bratislavy z predaja určí mestská časť v kúpnej zmluve a zároveň určí, aby ho kupujúci uhradil priamo na účet Bratislavy,
g)	z výnosu z predaja nehnuteľného majetku Bratislavy zvereného do správy mestskej časti s počtom obyvateľov do 40 000 sa rozdelia v pomere 40 % pre rozpočet Bratislavy a 60 % pre rozpočet mestskej časti; výšku príjmu Bratislavy z predaja určí mestská časť v kúpnej zmluve a zároveň určí, aby ho kupujúci uhradil priamo na účet Bratislavy.“.

Poznámka pod čiarou k odkazu 152a znie:
„152a)	Nariadenie vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov.“.

132.	Čl. 96 vrátane nadpisu znie:

„Čl. 96
Symboly mestských častí

(1)  Symbolmi mestskej časti sú erb, zástava a pečať.

(2)  Erb a zástava mestskej časti musia byť zapísané v Heraldickom registri Slovenskej republiky.

(3)  Pravidlá používania symbolov mestskej časti upraví mestská časť nariadením mestskej časti.“.

Poznámka pod čiarou k odkazu 154 sa vypúšťa.

133.	V čl. 97 ods. 1 sa slovo „jeho“ nahrádza slovom „jej“.

134.	Čl. 103 znie:

„Čl. 103

(1)  Návrh štatútu alebo jeho dodatku prerokuje Bratislava s mestskými časťami. Starosta zašle primátorovi pripomienky mestskej časti do jedného mesiaca odo dňa požiadania. Po vyhodnotení pripomienok mestských častí návrh štatútu alebo jeho dodatku prerokujú vecne príslušné komisie mestského zastupiteľstva.

(2)  Po prerokovaní návrhu štatútu alebo jeho dodatku v komisiách mestského zastupiteľstva požiada primátor starostov mestských častí o písomné stanovisko miestneho zastupiteľstva k návrhu štatútu alebo jeho dodatku. Písomné stanovisko miestneho zastupiteľstva musí obsahovať súhlasné alebo nesúhlasné vyjadrenie, na iné vyjadrenia sa neprihliada. Starosta doručí primátorovi písomné stanovisko miestneho zastupiteľstva do dvoch mesiacov odo dňa požiadania. V prípade, že starosta v tejto lehote písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

(3)  Ak s návrhom štatútu alebo jeho dodatku nesúhlasí najmenej 10 miestnych zastupiteľstiev, na schválenie je potrebná trojpätinová väčšina všetkých poslancov mestského zastupiteľstva.“.

135.	Príloha č. 1 znie:

Príloha č. 1 Štatútu hlavného mesta Slovenskej republiky Bratislavy

Štandarda primátora 

Na tomto mieste je obrázok „Štandarda primátora“.

Nájdete ho zobrazený v PDF formáte dokumentu.

(V tomto RTF formáte dokumentu nemôže byť obrázok vypublikovaný na internet z dôvodu veľkosti súboru.)

136.	Príloha č. 2a znie:

Príloha č. 2a Štatútu hlavného mesta Slovenskej republiky Bratislavy

Erb Bratislavy

Na tomto mieste je obrázok „Erb Bratislavy“.

Nájdete ho zobrazený v PDF formáte dokumentu.

(V tomto RTF formáte dokumentu nemôže byť obrázok vypublikovaný na internet z dôvodu veľkosti súboru.)

137.	Príloha č. 2c znie:

Príloha č. 2c Štatútu hlavného mesta Slovenskej republiky Bratislavy

Pečať Bratislavy

Na tomto mieste je obrázok „Pečať Bratislavy“.

Nájdete ho zobrazený v PDF formáte dokumentu.

(V tomto RTF formáte dokumentu nemôže byť obrázok vypublikovaný na internet z dôvodu veľkosti súboru.)

138.	Príloha č. 3 znie:

Príloha č. 3 Štatútu hlavného mesta Slovenskej republiky Bratislavy

Jednofarebné vyobrazenie erbu Bratislavy

Na tomto mieste je obrázok 
„Jednofarebné vyobrazenie erbu Bratislavy“.

Nájdete ho zobrazený v PDF formáte dokumentu.

(V tomto RTF formáte dokumentu nemôže byť obrázok vypublikovaný na internet z dôvodu veľkosti súboru.)

Čl. II

Tento dodatok nadobúda účinnosť 1. januára 2010 okrem bodov 8 a 28, ktoré nadobúdajú účinnosť dňom vyhlásenia volieb do orgánov samosprávy obcí v roku 2010.

Ing. Andrej Ďurkovský
primátor